โบรกฯเชียร์ “ซื้อ” EKH อัพกำไรปี 62 โต 36% รับปัจจัยบวกขยายอาคารใหม่หนุนรายได้โต
โบรกฯเชียร์ “ซื้อ” EKH อัพกำไรปี 62 โต 36% รับปัจจัยบวกขยายอาคารใหม่หนุนรายได้โต
โบรกฯเชียร์ “ซื้อ” EKH อัพกำไรปี 62 โต 36% รับปัจจัยบวกขยายอาคารใหม่หนุนรายได้โต
25 พ.ย. 2562

บริษัทหลักทรัพย์ ฟินันเซีย ไซรัส จำกัด (มหาชน) เผยแพร่บทวิเคราะห์เกี่ยวกับ บริษัท เอกชัยการแพทย์ จำกัด (มหาชน) หรือ EKH โดยระบุว่า จากกรณีราคาหุ้นถูก sell on fact ทั้งที่กำไรไตรมาส 3/62  แข็งแกร่ง (ส่วนงวด 9 เดือน เพิ่มขึ้น 47% เมื่อเทียบกับช่วงเดียวกันของปีก่อน) ส่วนแนวโน้มกำไรไตรมาส 4/62 แม้จะชะลอลงเมื่อเทียบกับไตรมาสที่ผ่านมา และทรงตัวเมื่อเทียบกับช่วงเดียวกันของปีก่อน เนื่องจากเริ่มเปิดให้บริการศูนย์กุมารเวชเมื่อต้นเดือนพฤศจิกายนทำให้ต้นทุนสูงขึ้นแต่ทางฝ่ายวิจัยได้ปรับกำไรปีนี้ขึ้น 7% เป็นเพิ่มขึ้น 36%
นอกจากนี้ ยังได้ปรับกำไรปี 2563 ขึ้นเล็กน้อยเป็นเพิ่มขึ้น 4.4% เมื่อเทียบกับช่วงเดียวกันของปีก่อน ยัง conservative และมี upside หากศูนย์กุมารเวชแห่งให้ประสบความสำเร็จกว่าที่คาดไว้ นอกจากนี้ EKH ยังมีแผนสร้างศูนย์ดูแลผู้สูงอายุซึ่งคาดว่าจะเปิดให้บริการในปี 2564  เพื่อรองรับการเติบโตในอนาคตของบริษัทฯ ดังนั้น จึงแนะนำ “ซื้อ” ราคาเป้าหมาย 9.20 บาท
ด้านบริษัทหลักทรัพย์ เคจีไอ (ประเทศไทย) จำกัด (มหาชน) ระบุว่า EKH ยังมีโมเมนตั้มด้านบวกจากการขยายอาคารใหม่ และจำนวนผู้มาใช้บริการศูนย์ผู้มีบุตรยาก (IVF)  ที่เพิ่มขึ้น โดยอิงจากเป้าของบริษัทฯ แต่ก็มองว่าประมาณการกำไรของฝ่ายวิจัยยังมี Upside อีก
นอกจากนี้ ยังคาดว่าอุปสงค์จากผู้ใช้บริการชาวจีนที่มาใช้บริการ IVF ที่คลินิกของ EKH จะยังแข็งแกร่ง จากคุณภาพของการบริการและราคาที่ยอมรับได้ นอกจากนี้บริษัทยังมีผู้มาใช้บริการเพิ่มอีกจากทั้งตัวแทนที่ใช้อยู่ และเครือข่ายพันธมิตรของโรงพยาบาลด้วย
โดยฝ่ายวิจัยยังคงประมาณการกำไรสุทธิปี 2562  ไว้ที่ 161 ล้านบาท (เพิ่มขึ้น 37.4% เทียบกับช่วงเดียวกันของปีก่อน) และปี 2563 ไว้ที่ 184 ล้านบาท (เพิ่มขึ้น 14.3%เทียบกับงวดเดียวกันของปีก่อน) แนะนำ “ซื้อ” และให้ราคาเป้าหมายกลางปี 2563 ที่ 8.70 บาท  แต่อย่างไรก็ตาม ฝ่ายวิจัยมองว่าประมาณการกำไรปีนี้ของฝ่ายวิจัยยังมี Upside อีกถ้าหากว่าโมเมนตั้มด้านบวกยังแข็งแกร่งต่อเนื่อง